130. löggjafarþing 2003–2004.

Þskj. 186 — 184. mál.

Fyrirspurn

til sjávarútvegsráðherra um leyfilegan meðafla botnfisks.

Frá Magnúsi Þór Hafsteinssyni.

1.	Hve mikið af leyfilegum meðafla botnfisks, sem ekki reiknast til aflamarks skipa sam
kvæmt svokallaðri 5%-reglu, hefur borist á land frá því að núgildandi reglur tóku gildi 1. febrúar 2002?

2.	Hvernig skiptist þessi afli á milli fisktegunda?

3.	Hvernig hefur aflinn flokkast eftir fiskstærðum hverrar tegundar?

4.	Úr hvaða veiðarfærum hefur aflinn komið og hvernig skiptist hann á milli veiðarfæra?

5.	Hve mikil söluverðmæti hafa borist á land af hverri fisktegund frá 1. febrúar 2002?

6.	Hve mikil heildarverðmæti hafa borist á land og hverjar eru tekjur Hafrannsóknastofn
unarinnar frá sama tíma?

Skriflegt svar óskast.